jkorsvik/nowiki_second_scrape_merged huggingface dataset:
Gurli

Gurli er et kvinnenavn med flere mulige opphav. Det kan være en variant av Guri og andre navn med opphav i Gudfrid, som er dannet av de norrøne ordene guð, «gud», og fríðr, «vakker». Navnet kan alternativt være dannet av det persiske ordet gurli som betyr «rose».


== Utbredelse ==
Gurli hadde frem til 2014 norsk navnedag 27. januar.
Tabellen nedenfor gir en detaljert oversikt over populariteten til kvinnenavnet Gurli og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Gurli Plesner (1934–1993), dansk operasanger
Gurli Høeg Ulverud, norsk kommunikasjonssjef
Gørli Mathisen, norsk forfatter


== Referanser ==


== Eksterne lenker ==

(en) Behind the Name: Gurli
(en) Think Baby Names: Gurli
Børge Johan Schultz

Børge Johan Schultz (født 24. juli 1764 i Ringsaker, død 18. august 1826 på Breili i Østre Toten) var en norsk embetsmann. Schultz' kone het Christine. Børge Schultz var på 1790-tallet inspektør for Nordgrønland og bodde da i Godhavn. Han ble utnevnt til fogd i Toten fogderi i 1800 og kjøpte garden Stenberg. Etter odelssøksmål måtte han imidlertid selge eiendommen, og kjøpte i stedet Breili i bygdelaget Nordlia. Her var han bosatt til sin død. Året før Schultz' bortgang, i 1825, ble fogdeembetet overtatt av Jens Mørk Friis.
I Schultz' tid som fogd ble han utsatt for et opprør av husmenn fra Vestre Toten. I nødsåret 1813 troppa 141 personer opp på Breili og forlangte å få utlevert korn. Som fogd var han ansvarlig for magasinkornet, reservekorn som skulle utdeles i nødstilfeller.
Schultz var foruten fogd også eier av flere garder, bl.a. naboeiendommen Kallrustad. Han hadde også verdifulle fiskerettigheter i Einavatnet. Husmannsplassen Børhaug under Breili er oppkalt etter fogden.


== Litteratur ==
Midthaug, Leif: Rettsvesen. Embeds- og ombudsmenn, i Totens bygdebok II, Oslo 1953, s. 337-339, 345 og 354.


== Se også ==
Artikkel på lokalhistoriewiki om Schultz
Simone Hauswald

Simone Hauswald (født Simone Denkinger, 3. mai 1979) er en tysk tidligere skiskytter.
Hun var svært lovende som junior, og har tre gullmedaljer fra junior-VM (1998 og 1999). Under VM i skiskyting 2009 tok hun sin eneste individuelle medalje, sølvmedalje på 7,5 km sprint. Under VM i mixed stafett 2010 var hun med på det tyske vinnerlaget. Hun har i tillegg tre bronsemedaljer fra VM-stafetter, fra 2003, 2004 og 2009 (mixed stafett).
Under Vinter-OL 2010 i Vancouver tok hun bronse på fellesstarten, og var med på Tysklands lag som tok bronse på stafetten. Hun tok totalt 16 individuelle pallplasseringer i verdenscupen, hvorav sju seire. 


== Verdencupseire ==


== Referanser ==


== Eksterne lenker ==
(de) Simone Hauswald – Munzinger Sportsarchiv 
(en) Simone Hauswald – Olympedia 
(en) Simone Hauswald – Sports-Reference (OL-resultater – arkivert) 
(en) Simone Hauswald – IBU 
(en) Simone Hauswald – biathlon.com.ua
Ruhpolding

Ruhpolding er en by i distriktet (Landkreis) Traunstein (Bayern, Chiemgau) i Tyskland med om lag 6 800 innbyggere. 
Ruhpolding er kjent som kur- og turiststed (ca. 1,1 millioner gjestedøgn i 1991) med omfattende anlegg for ulike vinteridretter. 
Hvert år arrangeres det verdenscuprenn i skiskyting på Chiemgau Arena i Ruhpolding. VM i skiskyting ble arrangert der i 1979, 1985, 1996 og 2012.


== Referanser ==


== Eksterne lenker ==
Offisielt nettsted 
(en) Ruhpolding – kategori av bilder, video eller lyd på Commons 
www.ruhpolding.de
Saturns ringer

«Saturns ringer» er også navnet på en roman av W.G. SebaldSaturns ringer er allment kjente og det største ringsystemet i Solsystemet. De er 250 000 km brede, men bare 1 km tykke.De er sannsynligvis rester etter én eller flere måner som har gått i oppløsning. Man tror at mange meteorioder kommer fra beltet når deler av det går i oppløsning. Partiklene ser ut til å være for det meste vann-is, og innimellom er det antagelig noen isdekte steiner.

Ringene består egentlig av minst syv ringer – Ring D, C, B, A, F, G og E. Kun A, B og C kan observeres fra Jorden.


== Delinger ==
Delinger er mellomrom mellom eller i ringene. De er trolig laget av måners baner som trekker steinene til seg på grunn av tyngdekrafta.
Cassinis deling ligger mellom Ring B og A og er 4 800 km bred. Den er oppkalt etter Giovanni Cassini som oppdaget den i 1675. Saturns måne Mimas er (trolig) grunnen til Cassini-delinga.
Enckes deling ligger i A-ringen, og er langt svakere en Casini-delinga. Navnet anses ofte som misvisende, ettersom Encke sannsynligvis aldri observerte delinga.


== Liste ==
Dette er en liste over Saturn ringer og delinger.


== Referanser ==
Daniel Mesotitsch

Daniel Mesotitsch (født 22. mai 1976 i Villach) er en østerriksk skiskytter. Han var med på Østerrikes lag som tok sølv på stafetten under Vinter-OL 2010 i Vancouver, og bronse på stafetten under Vinter.OL 2014 i Sotsji.
I 2002 vant han sin første individuelle seier i verdenscupen, da han vant 20 km i Antholz. Under VM 2005 i Hochfilzen var han med på ta østerriksk bronsemedalje på stafetten, sammen med Friedrich Pinter, Wolfgang Rottmann og Christoph Sumann. Under VM i skiskyting 2009 i Pyeongchang, tok han sølvmedalje på 4 x 7,5 km stafett for Østerrike.


== Verdenscupseire ==


== Eksterne lenker ==
(en) Daniel Mesotitsch – kategori av bilder, video eller lyd på Commons 
(en) Daniel Mesotitsch – Olympics.com 
(en) Daniel Mesotitsch – Olympic.org 
(en) Daniel Mesotitsch – Olympedia 
(en) Daniel Mesotitsch – Sports-Reference (OL-resultater – arkivert) 
(en) Daniel Mesotitsch – FIS (langrenn) 
(en) Daniel Mesotitsch – IBU 
(en) Daniel Mesotitsch – biathlon.com.ua
Daniel Graf

Daniel Graf (født 7. september 1981 i Gräfenroda) er en tysk tidligere skiskytter.
Han tok to stafettgull i junior-VM, og kom to ganger på tredjeplass på sprinten. Hans beste resultat i et individuelt renn i verdenscupen er en andreplass.
Opprinnelig skulle Graf bare starte i europacupen i sesongen 2007/08, men ble satt inn som erstatter for Andreas Birnbacher, som måtte melde sykdomsforfall. Graf rettferdiggjorde uttaket blant annet ved å ta en femteplass i Kontiolax og en tredjeplass i Hochfilzen. Dermed sikret han seg fast plass på det tyske landslaget.


== Referanser ==


== Eksterne lenker ==
(en) Daniel Graf – IBU 
(en) Daniel Graf – biathlon.com.ua 
Hjemmeside
Guri Johnson

Guri Johnson (født 1961) er en norsk skuespiller ansatt ved Hålogaland Teater.
Johnson er født i Bergen, men vokste opp i Tromsø. Hun er utdannet ved Statens Teaterhøgskole, 1984–1987. 
Hun scenedebuterte i gruppeprosjektet De Unges Forbund, en frigruppe som var aktiv i 1987–1988. Hun ble fast ansatt ved Hålogaland Teater i 1988. I 1994 spilte hun i stykket Isblomst (av Terje Nordby), som også ble filmet og vist på NRK i 1997. Hun spilte Jændina i Arthur Arntzens Oluf (1989), Laura og senere Amanda i Tennessee Williams' Glassmenasjeriet (1992 og 2012). I 2004 spilte hun i forestillingen Ivanov av Anton Tsjekhov, og i Nessekongen Puntila av Bertolt Brecht. I 2005 spilte hun Barbro i I dag og i morgen av Liv Heløe. Av andre notable roller ved teatret gjennom årene kan en nevne rollen Rebekka West i Ibsens Rosmersholm, Gelsomina i Fellinis La Strada, Gina i Ibsens Vildanden, Olga i Tsjekhovs Tre Søstre, Fru Alving i Ibsens Gjengangere, Katrine Stockmann i Ibsens En folkefiende. Høsten 2015 sto hun alene på scenen i monologen Et år med magiske tanka, mens hun i 2016 medvirket i blant annet Vestregata og Landstrykere. 2021 spilte hun Nora i Lucas Hnaths Et dukkehjem - 15 år etter.På tv hadde hun i årene 1996–1998 en sentral rolle i den norske såpeserien Offshore. Hun har senere spilt i Veddemålet (2004), Himmelblå (2008) og Outlier (en) (2020–2021).
Hun filmdebuterte i Piratene (1983). Hun har ellers medvirket i Svidd neger (2003) og noen kortfilmer.  
Johnson er søster til skuespiller og teatersjef Nils Johnson.


== Referanser ==


== Eksterne lenker ==
(en) Guri Johnson på Internet Movie Database 
(da) Guri Johnson på Filmdatabasen 
(en) Guri Johnson hos The Movie Database
Jukaya

Jukaya er en fellesbetegnelse på de japanske vokalistene Juka og Kaya. Navnet ble opprinnelig gitt dem av fans, etter at de begynte å opptre på mange av de samme arrangementene (som for eksempel instore-events), og ble senere plukket opp av artistene selv.
Isabella Bird

Isabella Bird (født 15. oktober 1831, død 7. oktober 1904) var en britisk forfatter og oppdagelsesreisende på 1800-tallet. 


== Oppvekst og ungdom ==
Bird ble født i Boroughbridge, i 1831 og vokste opp i Tattenhall, Cheshire. Hennes far Edward var prest i den engelske kirken og familien flyttet derfor rundt i Storbritannia ettersom faren fikk nye prestekall. Bird var sykelig som barn og slet hele livet med ulike helseplager. Hennes plager kan ha vært psykosomatisk, for når hun fikk gjøre det hun ønsket var hun nesten alltid frisk. Hennes fremste interesse var å reise. I 1854 fikk hun 100 pund av sin far og hun reiste til USA for å besøke slektninger. Hun fikk lov til å være der inntil pengene tok slutt og beskrev oppholdet i boken The Englishwoman in America (1856).
Året etter reiste hun til Canada og deretter til Skottland. Tiden hun tilbrakte i Storbritannia ble imidlertid preget av hennes dårlige helse, og etter morens død i 1868 begav hun seg på en serie lange reiser for å unngå å bosette seg med søsteren på Isle of Mull.


== Bibliografi ==

The Englishwoman in America (1856)
The Hawaiian Archipelago (1875)
A Lady's Life in the Rocky Mountains (1879)
Unbeaten Tracks in Japan (1880)
The Golden Chersonese and the way Thither (1883)
Journeys in Persia and Kurdistan (1891)
Among the Tibetans (1894)
Korea and her Neighbours (1898)
The Yangtze Valley and Beyond (1899)
Chinese Pictures (1900)
Notes on Morocco (published in the Monthly Review) (1901)


== Referanser ==


== Eksterne lenker ==
(en) Isabella Bird – kategori av bilder, video eller lyd på Commons 
(en) Isabella Bird – galleri av bilder, video eller lyd på Commons 
(en) Verker av Isabella Bird i Prosjekt Gutenberg
Works at the Victorian Women Writers Project
Korea and Her Neighbours Part II at the Galbijim Wiki
Isabella Lucy Bird (1898), Korea and Her Neighbours: A Narrative of Travel, with an Account of the Recent Vicissitudes and Present Position of the Country
Nerlerit Inaat lufthavn

Nerlerit Inaat lufthavn (IATA: CNP, ICAO: BGCO), også kalt Konstabel Pynt lufthavn, er en flyplass på Jameson Land i østlige Grønland. 
Flyplassen ble åpnet i 1985, og ble bygd i forbindelse med leting etter olje på Jameson Land på 1980-tallet. Det ble ikke funnet olje her, men flyplassen ble beholdt. Nerlerit Inaat er kun en lufthavn, så det ingen butikker her. 
Fra lufthavnen er det ca. 15 minutter (38 km) med helikopter til Ittoqqortoormiit. 


=== Destinasjoner ===


== Kilder ==
https://web.archive.org/web/20080114014040/http://www.slv.dk/Dokumenter/dscgi/ds.py/View/Collection-402


== Eksterne lenker ==
Grønlands Lufthavnsvæsen
Danske Trafikstyrelsens hjemmeside om luftfart
Voronezj oblast

Voronezj oblast (russisk: Воро́нежская о́бласть, Voronezjskaja oblast) er et føderasjonssubjekt i Russland (en oblast).


== Geografi ==
Større elver i Voronesj oblast er Don, Voronezj, Bitjug og Khopjor.


== Økonomi ==
Voronezj oblast har store reserver av kritt. Voronezj er en industri- og landbruksregion, der det blant annet blir produsert gravemaskiner, brostrukturer og elektrisk utstyr.


== Demografi ==
Befolkning:  2 335 380 (Folketellingen i 2010),  2 378 803 (Folketellingen i 2002), 2 469 766  (Folketellingen i 1989).
Ifølge Folketellingen i 2010 var oblastens etniske blanding slik:

Russere: 94,5%
Ukrainere: 1,9%
Armenere: 0,5%
Sigøynere: 0,2%
andre: 1,9%


== Referanser ==


== Eksterne lenker ==
(ru) Offisielt nettsted 
(en) Voronezh Oblast – kategori av bilder, video eller lyd på Commons
Sendhil Ramamurthy

Sendhil Ramamurthy (født 17. mai 1974) er en amerikansk skuespiller med tamilsk-indisk bakgrunn, mest kjent for sin rolle som genetikeren "Mohinder Suresh" i NBCs superhelt-serie Heroes. Han er også kjent for å ha spilt faren Mohan Viswakumar til Devi Vishwakumar i Netflix serien «Never Have I Ever» som kom ut våren 2020.


== Biografi ==


=== Tidlig liv og familie ===
Han ble født i Chicago i USA av indisk-tamilske foreldre, begge to er leger. Hans foreldre kommer begge to fra Bangalore i India. Han har en søster, som også er lege. Han og hans søster voks opp i San Antonio. 
Han er gift med skuespillerinnen Olga Sosnovska; de har en datter sammen, Halina.


=== Utdannelse ===
I San Antonio gikk han på Keystone School og gikk ut med eksamen derfra i 1991. Ramamurthy begynte så på legestudiene ved Tufts University for å fortsette i sine foreldres fotspor. Han ble så interessert i skuespill, da han tok "innføring i skuespill"-kurs som ledd av sine innledende studier. Etter å ha vært med i flere skuespill, inklusive oppsetninger av Our Country's Good, bestemte han seg for å forandre karriere-mål.  Han gikk ut med en grad i historie, før han gikk videre på the Webber Douglas Academy of Dramatic Art, der han eksaminerte i 1999.


== Skuespillerkarriere ==
Ramamurthy har vært med i flere teaterstykker, bl.a i London's West End, og flere kjente tv-serier og filmer som Thanks to Gravity, Orient Express, Little India, Ellen, Casualty, Guiding Light, Ultimate Force, Grey's Anatomy, og  Numb3rs. Ramamurthy har gjort klare valg med å ikke prøvespille for stereotypiske indiske roller, selv om han har fått tilbud om slike.


=== Heroes ===
Ramamurthys rolle som Mohinder Suresh på superhelt-serien Heroes er hans aller største og mest suksessfulle rolle til nå. Selv om karakteren Mohinder Suresh opprinnelig ble skrevet for en mann på 55 år, var hans prøvespillingsopptak og test så overbevisende for skribentene at de skrev om rollen for å passe for Ramamurthy. Karakteren Mohinder Suresh er en indisk genforsker, men har ingen overnaturlige evner. Han reiser til USA etter at hans far er drept av "Sylar" (spilt av Zachary Quinto), og får selv nærkontakt med Sylar.
Hver episode innledes og avsluttes også av en filosofisk kommentar og/eller spørsmål relatert til episodens handling, noe som minner litt om åpningen og avslutningen av Frustrerte fruer. Kommentaren leses av karakteren Mohinder Suresh.


== Utvalgt filmografi ==
Ultimate Force, 2002
Grey's Anatomy, 2005
Numb3rs, 2005
Heroes, 2006–nå


== Trivia ==
Ramamurthy var gjest på NBCs Tonight Show med Jay Leno 25. januar 2007. I løpet av intervjuet med Leno, fortalte han om en ferietur til Det sixtinske kapell inne i Vatikanstaten, der et par tyske turister ville ta bildet av han samme med de, trass i forbudet mot å ta bilder inne i kapellet.


== Referanser ==


== Eksterne lenker ==
(en) Sendhil Ramamurthy på Internet Movie Database 
(fr) Sendhil Ramamurthy på Allociné 
(en) Sendhil Ramamurthy på AllMovie 
(en) Sendhil Ramamurthy hos Rotten Tomatoes 
(en) Sendhil Ramamurthy hos The Movie Database 
Holding out for a Hero, Nirali magazine
Kurgan oblast

Se også Kurgan for andre betydninger.Kurgan oblast (russisk: Курга́нская о́бласть, Kurganskaja oblast) er et føderasjonssubjekt i Russland (en oblast). Det administrative senteret er byen Kurgan.


== Geografi ==
Kurgan oblast ligger på østsiden av de sørlige Uralfjellene. Den grenser i sør til Kasakhstan, i vest til Tsjeljabinsk oblast, i nord til Sverdlovsk oblast, og i øst til Tjumen oblast.


== Demografi ==
Russere (932 613) er den største etniske gruppen i Kurgan oblast, med 91,4% av befolkningen. Andre fremtredende etniske grupper er tatarer (20 899) med 2%, basjkirer (15 343) med 1,5%, kasakher (14 804) 1,5% og ukrainere (11 243) med 1,1%. Resten av befolkningen kommer fra  over 140 forskjellige etniske grupper som hver utgjør mindre enn 0,5% av befolkningen. Et lite antall personer (391) personer oppga ikke sin etnisitet på spørreskjemaet.


== Referanser ==


== Eksterne lenker ==
(ru) Offisielt nettsted 
(en) Kurgan Oblast – kategori av bilder, video eller lyd på Commons
Kristian Fr. Figenschow jr.

Kristian Fredrik Figenschow jr. (født 1962) er en norsk skuespiller. Han er for det brede lagt kjent fra ungdomsfilmen Piratene (1983) og rollen som Jendor i flere oppsetningen med Oluf. Han er ansatt ved Hålogaland Teater.
Figenschou scenedebuterte ved Hålogaland Teater i 1989 i rollen som Jendor i forestillingen om Oluf, som forøvrig ble filmet og sendt på NRK i 1990. Etter det har han vært sentral i forestillinger som blant annet Arthur Arntzens Den Fordømte Nordlendingen (1996–1997) (også utgitt på video og TV-sendt). Han medvirket deretter i stykker som Vett og Uvett, Vildanden, Hemmel og Hav, Tre Søstre og Stein i lomma. I 2000 spilte han hovedrollen i Jeppe på Bjerget for Nordland Teater, og i 2003 jobbet han ved Påtryneteatret i Tromsø. Etter det har han vært å se i hovedrollen som Puntila i Nessekongen Puntila (som innbrakte ham en nominasjon til Heddaprisen for beste skuespiller i 2005), i showet Sørbøe og Figenschow tolker Arntzen, Idag og imorgen, Mio min Mio, Gjengangere, Kunsten å kverke ei kjerring, Romeo og Julie, Bør Børson jr., Les Miserables, Kong Lear, Mistero Buffo og Zapffe. I 2018 og 2019 spilte han hovedrollen i Faren.Figenschow filmdebuterte i 1983 da han som 21-åring spilte en av hovedrollene i den norske ungdomsfilmen Piratene. Han har hatt få filmroller utover dette, men en kan nevne biroller i Insomnia, Kill Buljo og Kings Bay.
På TV har han, foruten de tv-sendte oppsetningene av Oluf, vært å se i miniserien Landstrykere (1990) og i tv-serien Outlier (2020–2021).
Før han ble profesjonell skuespiller, var han aktiv i Tromsøs revymiljø. I tenårene var han med på skolerevyen Bragerevyen. Han jobbet som trafikkassistent hos SAS før han ble skuespiller på heltid.
I 2016 ble han tildelt Åse Byes Ærespris for sin lange og varierte innsats på norske scener.


== Referanser ==


== Eksterne lenker ==
(en) Kristian Fr. Figenschow jr. på Internet Movie Database 
(en) Kristian Fr. Figenschow jr. hos The Movie Database
Lipetsk oblast

Lipetsk oblast (russisk: Ли́пецкая о́бласть, Lipetskaja oblast) er et føderasjonssubjekt i Russland (en oblast). Den ble opprettet 6. januar 1954. Det administrative senteret er byen Lipetsk.


== Geografi ==
Lipetsk oblast grenser til Rjazan oblast (NØ), Tambov oblast (Ø), Voronezj oblast (S), Kursk oblast (SV), Orjol oblast (V) og Tula oblast (NV).


== Økonomi ==
De viktigste industrigrenene er jernindustri og mekanisk industri. De mest industrialisere byene er Lipetsk og Jelets.


== Referanser ==


== Eksterne lenker ==
(ru) Offisielt nettsted 
(en) Lipetsk Oblast – kategori av bilder, video eller lyd på Commons
Ole Kristian Kråkmo

Ole Kristian Kråkmo (født 28. desember 1985) er en norsk fotballspiller som spiller høyreback for Ranheim. Han kom fra Haugesund foran sesongen 2012.
Kråkmo kom til Ranheim fra Skeid i 2008 etter å ha vært borte i én sesong.
Kråkmo hadde tidligere sin primærposisjon på midtbanen, men har altså blitt omskolert til å bli forsvarsspiller.


== Eksterne lenker ==
(en) Ole Kristian Kråkmo – Transfermarkt 
(en) Ole Kristian Kråkmo – FBref 
Spillerstatistikk på altomfotball.no
Spillerprofil på NIFS.no
Dania Ramírez

Dania Ramírez (født 30. november 1979) er en fim- og fjernsynsskuespillerinne fra Den dominikanske republikk. Hun er kjent for sin rolle som Maya Herrera i den amerikanske superhelt­serien Heroes og Callisto i filmen X-Men: The Last Stand.


== Biografi ==


=== Tidlig liv og utdanning ===
Ramírez ble født i Santo Domingo i Den dominikanske republikk. Helt fra ung alder visste Dania at hun ville være foran et kamera. Som et ungt barn, ville hun gjenspille spanske såpeoperaer for familien sin. 
Hun ble oppdaget av en modell­speider da hun arbeidet i en butikk, 15 år gammel, og fikk en rolle i en liten reklame for brus. Flere år senere bestemte hun seg for å bli mere seriøs skuespillerinne, og studerte ved the Actor's Workshop i New York City under Flo Greeberg. Etter å ha skaffet seg en grad ved Montclair State University i New Jersey, flyttet hun til Los Angeles.


== Skuespillerkarriere ==
Hun var en statist i filmen Subway Stories (1997), der hun traff regissøren Spike Lee som senere lot henne spille i filmen sin,She Hate Me (2004).
Dania spilte rollen "Caridad" i de siste episodene av tv-serien Buffy the Vampire Slayer, og fikk rollen som mutanten "Callisto" i superhelt-filmen X-Men: The Last Stand (2006), og som "Blanca Selgado" ("Anthony Soprano, Jr." sin nye kjæreste) i den første delen av den sjette sesongen av The Sopranos.  I The Sopranos spilte hun en enslig mor med en tre år gammel sønn, "Hector". Hun spilte også i edn musikkvideo, redigert av sin forlovede Jessy Terrero. I 2007, spilte hun i en annen musikkvideo, denne gang for Santanas sang "Into the Night" (medChad Kroeger) fra hans album Ultimate Santana.


=== Heroes ===
Ramirez fikk så rollen som "Maya Herrera" i superhelt-serien Heroes i den andre sesongen. Karakteren "Maya Herrera" kan spre sykdom rundt seg med vilje.


== Utvalgt filmografi ==
The Fifth Commandment (2008 as "Angel")
Brooklyn to Manhattan (2008 som "Jessica")
Ball Don't Lie (2007 som "Carmen")
Heroes (2007, som "Maya Herrera")
Illegal Tender (som "Ana")
The Sopranos (2006–2007), som "Blanca Selgado"
X-Men: The Last Stand (2006, som "Callisto")
Romy & Michele: In The Beginning (TV) (2005, som "Elena")
Cross Bronx (2004, som "Maya")
Fat Albert (2004, som "Lauri")
She Hate Me (2004, som "Alex Guerrero")
The Ecology of Love (2004, som "Alila")
25th Hour (2002, som "Daphne")
Streets is Watching (1998, som "Jay-Zs jente")
Subway Stories (1997, Ukreditert)


== Referanser ==


== Eksterne lenker ==
(en) Dania Ramirez – kategori av bilder, video eller lyd på Commons 
(en) Dania Ramirez hos TV.com(en) Dania Ramírez på Internet Movie Database 
(sv) Dania Ramírez i Svensk Filmdatabas 
(da) Dania Ramírez på Filmdatabasen 
(da) Dania Ramírez på Scope 
(fr) Dania Ramírez på Allociné 
(en) Dania Ramírez på AllMovie 
(en) Dania Ramírez hos Rotten Tomatoes 
(en) Dania Ramírez hos The Movie Database 
(en) Dania Ramirez på MySpace
Dania Ramirez French Site
Gerson Komissar

Gerson Emanuel Komissar (født 4. desember 1920 i Trondheim, død 15. juni 2010) var en norsk økonom.
Han ble født inn i jødisk familie i Trondheim som sønn av forretningsmannen Hirsch Komissar og Marie Wolfsohn. Etter examen artium og den høyere avdeling ved Trondhjems Handelsgymnasium studerte han ved Universitetet i Oslo og Uppsala universitet under den andre verdenskrig. Familien ble hjulpet til Sverige av Hjemmefronten etter at faren ble henrettet i 1942. Deretter hadde Komissar administrative stillinger i det svenske reservepolitiet frem til frigjøringen i 1945.
Komissar ble ansatt ved Bedriftsøkonomisk Institutt (senere Handelshøyskolen BI) i 1946, og ble permanent tilknyttet i 1957. I mellomtiden hadde han ledet familiefirmaet i Trondheim 1950–1956. Ved BI hadde han stillinger som hovedlærer, studiesjef, assisterende direktør, rektor 1975–1981 og studierektor for strategi og ledelsesfag til 1990. Komissar var BIs andre rektor og svigersønn av den første rektoren, Finn Øien, som han hadde kjent siden studietiden. Komissar tjenestegjorde for FN i Tanganyika som konsulent for Industridepartementet i Dar-es-Salaam 1962–1963. Han var også gjesteprofessor ved ESADE i Barcelona 1981–1982. 
Av andre verv kan nevnes medlem av Lederopplæringsrådet 1980–1989 og styreleder ved Statens teaterhøgskole 1980–1989.


== Referanser ==
Parken ved Byterminalen

Parken ved Byterminalen i Stavanger ligger ved Breiavatnet og den gamle innfartsåren fra Jæren til sentrum ved Lagårdsveien og Kongsgata. Her i sørøstenden av byparken står også utvandrermonumentet, en gave fra de norske-emigrantene i USA til menn og kvinner av norsk ætt som bygget Amerika.  Her ligger også det gamle sosialkontoret. De to sammenbygde husene  ble oppført i 1867 etter tegninger av arkitekt Fritz von der Lippe. Kongsgata nr. 47 var arkitektens egen bolig inntil han forlot byen i 1870. I nabohuset holdt frøknene Rings pigeskole til i årene 1869-99. Mot nord står Kongsgård og Domkirken, mens høyblokkene i St. Olav og Hotel Atlantic skylinen i vest.